双调・卖花声
作者：徐再思
朝代：元

paragraphs: 雪儿娇小歌《金缕》，老子婆娑倒玉壶，满身花影倩人扶。
昨宵不记，雕鞍归去，问今朝酒醒何处？碧桃红杏桃源路，绿水青山水墨图，杖头挑着酒胡芦。
行行觑着，山童分付，问前村酒家何处？红罗佩吐狮头玉，碧珥香衔凤口珠，风流相遇恨须臾。
梨花淡月，楼台如故，教吹箫玉人何处？云深不见南来羽，水远难寻北去鱼，两年不寄半行书。
危楼目断，云山无数，望天涯故人何处？。